Projektas
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO PANAUDOS PAGRINDAIS VISUOMENINEI ORGANIZACIJAI „KAIMO BENDRUOMENĖ-DRAUGAS“

2025 m.                     d. Nr. T-
Radviliškis 

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 6 ir 7 punktais, 4 dalimi, Lietuvos Respublikos žemės įstatymo 17 straipsniu, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Radviliškio rajono savivaldybei nuosavybės teise priklausančios žemės perdavimo neatlygintinai ja naudotis tvarkos aprašą, patvirtintą Savivaldybės tarybos 2009 m. gruodžio 17 d. sprendimu Nr. T-877 „Dėl Radviliškio rajono savivaldybei nuosavybės teise priklausančių žemės sklypų perdavimo patikėjimo teise, perdavimo neatlygintinai jais naudotis, nuomos ir perleidimo tvarkų aprašų patvirtinimo“, atsižvelgdama į visuomeninės organizacijos „KAIMO BENDRUOMENĖ-DRAUGAS“ 2025 m. rugpjūčio 27 d. raštą Nr. 9-27-08-25 ir 2025 m. rugsėjo 12 d. raštą Nr. 10-12-09-25, Radviliškio r. Alksniupių pagrindinės mokyklos 2025 m. rugsėjo 3 d. raštus Nr. 3-81 ir Nr. 3-85, Radviliškio rajono savivaldybės taryba  nusprendžia:
. 	Perduoti visuomeninei organizacijai „KAIMO BENDRUOMENĖ-DRAUGAS“ (kodas – 300019530) laikinai neatlygintinai valdyti ir naudotis panaudos pagrindais dešimties metų laikotarpiui Radviliškio rajono savivaldybei nuosavybės teise priklausantį, Radviliškio r. Alksniupių pagrindinės mokyklos patikėjimo teise valdomas 230,08 kv. m ploto patalpas, esančias profilaktoriumo su baseinu pastate, Algirdo g. 24, Alksniupių k., Pakalniškių sen., Radviliškio r. sav., pastato unikalus Nr. 4400-0007-6646, patalpų žymėjimo indeksai – R-9, R-10, nuo R-13 iki R-28, 13,03 kv. m ploto dalį patalpos R-11 (iš 14,48 kv. m), 0,12 kv. m ploto dalį patalpos 1-1 (iš 1,21 kv. m), 7,30 kv. m ploto dalį patalpos 1-3 (iš 145,95 kv. m), 0,16 kv. m ploto dalį patalpos 1-13 (iš 1,63 kv. m), 0,57 kv. m ploto dalį patalpos 1-14 (iš 5,66 kv. m), patalpų įsigijimo vertė – 33 023,41 Eur, likutinė vertė 2025 m. rugpjūčio 31 d. – 26 553,46 Eur. 
. 	Nustatyti, kad:
.  šio sprendimo 1 punkte nurodytas turtas perduodamas tenkinti gyvenamosios vietovės bendruomenės viešuosius poreikius, teikti pagalbai, sietinai su užimtumo arba socialinės integracijos per vaikų ir suaugusiųjų kultūrinę veiklą skatinimu;
. panaudos gavėjas turi užtikrinti, kad panaudos davėjo – Radviliškio r. Alksniupių pagrindinės mokyklos – vamzdynus prižiūrėti įgaliotam asmeniui būtų sudarytos sąlygos bet kuriuo metu patekti į panaudos pagrindais perduotas patalpas.
. 	Įgalioti Radviliškio r. Alksniupių pagrindinės mokyklos direktorių pasirašyti sprendimo 1 punkte nurodyto turto panaudos sutartį ir turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus visuomeninės organizacijos „KAIMO BENDRUOMENĖ-DRAUGAS“ (toliau – bendruomenė) prašymą panaudos pagrindais perduoti 230,08 kv. m ploto patalpas, esančias profilaktoriumo su baseinu pastato rūsyje, Algirdo g. 24, Alksniupių k.
Šį turtą bendruomenė panaudos pagrindais naudoja nuo 2010 m. Turtą bendruomenė naudoja gyventojams telkti, edukacijai, kultūriniams ir pažintiniams renginiams, rašo projektus. Turto valdytojas – Radviliškio r. Alksniupių pagrindinė mokykla – informavo, kad bendruomenė savo lėšomis turtą prižiūri, atlieka einamąjį remontą (pakeitė senus medinius langus į naujus plastikinius), įsiskolinimo neturi. Bendruomenė ketina dalyvauti LR Žemės ūkio ministerijos skelbiamuose projektuose paramai gauti, kur viena iš paraiškos pateikimo sąlygų yra, kad bendruomenė turtą valdytų ne mažiau kaip 5 metus po projekto įgyvendinimo.
Tikslas – sprendimo projekte nurodytą Savivaldybės turtą, kurį patikėjimo teise valdo ir naudoja Radviliškio rajono savivaldybės administracija, perduoti bendruomenei panaudos pagrindais 10 metų laikotarpiui Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 6 ir 7 punktuose nurodytiems tikslams įgyvendinti (tenkinti gyvenamosios vietovės bendruomenės viešuosius poreikius, teikti pagalbai, sietinai su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu).
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.
LR Valstybės ir savivaldybių turto valdymo, naudojimo ir disponavimo juo įstatymo (toliau – Turto valdymo įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Savivaldybės tarybos 2019-09-26 sprendimu Nr. T-101, nustatyta:
. 	savivaldybės turtas gali būti perduodamas panaudos pagrindais asociacijai ne ilgesniam kaip 10 metų laikotarpiui ir tik Turto valdymo įstatymo 14 str. 2 dalyje nustatytiems veiklos tikslams;
. 	panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Bendruomenė panaudos pagrindais perduotą turtą naudos asociacijos vykdomai veiklai: gyvenamosios vietovės bendruomenės viešųjų poreikių tenkinimui, užimtumo skatinimui per vaikų ir suaugusiųjų neformalųjį švietimą ir kultūrinę veiklą (organizuos ir vykdys kultūrinius ir švietėjiškus renginius, edukacijas, seminarus), vykdys projektinę veiklą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktoriumi, juristu, kalbininku, Šaukoto seniūnijos seniūnu, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Pridedamas poveikio konkurencijai ir atitikties valstybės pagalbos reikalavimams vertinimo klausimynas.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2025-09-04 klausimynas Nr. 2025/K-9;
. Algirdo g. 24, Alksniupių k., Radviliškio r. sav., nekilnojamojo turto registro išrašas;
. visuomeninės organizacijos „KAIMO BENDRUOMENĖ-DRAUGAS“ 2025-08-27 raštas Nr. 9-27-08-25 „Dėl turto panaudos sutarties nutraukimo ir naujos sudarymo“;
. Radviliškio r. Alksniupių pagrindinės mokyklos 2025-09-03 raštas Nr. 3-81 „Raštas-sutikimas dėl patalpų panaudos;
. Radviliškio r. Alksniupių pagrindinės mokyklos tarybos 2025-09-03 raštas Nr. 2 „Raštas-sutikimas dėl patalpų panaudos“.



Investicijų ir turto valdymo skyriaus vyriausioji specialistė			        Diana Skaburskienė
